Publication: Magyar Közlöny
Issue: MK-2003-159 (Year: 2003, Number: 159)
Era: 1990-2004
Section: Melléklet a 25/2003. (XII. 30.) KvVM rendelethez
Paragraph Index: 414

(3) Ha egy tavas szennyvíztisztító telepen a méretezett tartózkodási idõ legalább 24 óra, akkor látható algaszennyezés esetén a BOI5 és KOIk mérést algamentesített vízbõl kell végezni. Ebben az esetben az (1) szakaszban rögzített KOI k határértéket 15 mg/l-rel, a BOI5-öt 5 mg/l-rel kell csökkenteni. D) Szennyvízminõségre vonatkozó követelmények más szennyvizekkel való elkeveredés elõtt A szennyvíz más szennyvízzel való elkeveredés elõtt nem tartalmazhat 0,1 mg/l-nél több adszorbeálható szerves kötésû halogéneket (AOX), pontmintából meghatározva. A követelmény betartottnak minõsül, ha a használt tisztító- és fertõtlenítõ szerek, vagy egyéb üzemi- és segédanyagok nem tartalmaznak szerves kötésû halogénvegyületeket vagy ilyen vegyületek lehasadására képes anyagokat. Ezt úgy lehet bizonyítani, hogy naplót vezetnek minden termelési- és segédanyagról, melyhez mellékelik az elõállító nyilatkozatát arról, hogy azok nem tartalmaznak ilyen jellegû anyagokat és anyagcsoportokat.

Source: https://magyarkozlony.hu/hivatalos-lapok/99daa0e7803e8ee53e02b257126c81cf73aaee14/dokumentumok/09c8004708924487992d17fe025fdc1de05d38f1/letoltes